

VLADA REPUBLIKE HRVATSKE

Zagreb, 25. srpnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti, obrazovanja i mladih |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog za prihvaćanje pokroviteljstva Vlade Republike Hrvatske nad Znanstvenim saborom Slavonije i Baranje |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske („Narodne novine“, broj 44/16.), Vlada Republike Hrvatske je na sjednici održanoj \_\_\_\_\_\_\_\_\_\_ 2024. donijela

**Z A K L J U Č A K**

1. Vlada Republike Hrvatske prihvaća pokroviteljstvo nad Znanstvenim saborom Slavonije i Baranje, sukladno zamolbi Hrvatske akademije znanosti i umjetnosti.

2. Prihvaćanjem pokroviteljstva Vlada Republike Hrvatske ne preuzima nikakve financijske obveze.

KLASA:

URBROJ:

Zagreb,

PREDSJEDNIK

mr. sc. Andrej Plenković

**Obrazloženje**

Hrvatska akademija znanosti i umjetnosti (HAZU) zatražila je pokroviteljstvo Vlade Republike Hrvatske nad Znanstvenim saborom Slavonije i Baranje. Događanje se održava u Osijeku od 17. do 18. listopada 2024. godine, a organizatori su HAZU – Zavod za znanstveni i umjetnički rad u Osijeku i Sveučilište Josipa Jurja Strossmayera u Osijeku.

Znanstveni sabor organizira se povodom obilježavanja 50 godina djelovanja Zavoda za znanstveni i umjetnički rad u Osijeku. Krovna tema ovogodišnjeg događanja je demografska revitalizacija Slavonije i Baranje. Znanstveni sabor okupit će brojne znanstvenike, predstavnike lokalne samouprave te vodeće industrijske stručnjake, s ciljem razmjene znanja i iskustva te zajedničkog doprinosa rješavanju demografskih izazova u pet slavonskih županija.

Slijedom navedenoga, Vlada Republike Hrvatske preuzima pokroviteljstvo nad ovim događajem zbog važnosti rješavanja negativnih demografskih trendova koji imaju značajan utjecaj na kvalitetu života te društveni i gospodarski rast i razvoj pet slavonskih županija.